pythainlp/thai-wiki-dataset-v4 huggingface dataset:
ไพโรจน์น้อย ส.สยามชัย

ไพโรจน์น้อย ส.สยามชัย (เกิด 19 มิถุนายน 2511) เป็นอดีตยอดมวยไทย เขาเป็นอดีตแชมป์สนามมวยลุมพินี
ประวัติและอาชีพ.
ไพโรจน์น้อยเป็นเด็กกำพร้าที่เติบโตในจังหวัดฉะเชิงเทราในวัดที่ขึ้นชื่อเรื่องการดูแลเด็กไร้บ้าน เขาเริ่มฝึกมวยไทยเมื่ออายุเพียง 9 ขวบ เขาได้ขึ้นชกครั้งแรกที่วัดใกล้เคียง
ในปี 2528 เขาถูกจับตามองจากทีมงานศึกวันทรงชัย และเข้าสู่สนามมวยลุมพินี ในรุ่น 105 ปอนด์ ซึ่งเขาได้รับความนิยมจากรูปแบบการชกที่ดุดัน เมื่อวันที่ 30 สิงหาคม 2531 ไพโรจน์น้อย คว้าแชมป์สนามมวยลุมพินีรุ่น 105 ปอนด์ที่ว่าง โดยชนะคมพยัคฆ์ สิงห์มณี น้องชายของอดีตแชมป์ในรุ่นนี้อย่างฮิปปี้ สิงห์มณี
การชกของ ไพโรจน์น้อย กับพงษ์ศิริ พ.ร่วมฤดี ในศึกวันทรงชัย เมื่อวันที่ 25 กรกฎาคม 2532 ณ สนามมวยลุมพินี ถือเป็นคู่เอกที่ทำลายสถิติเก็บเงินได้ 3 ล้านบาท และมีผู้ชมมากกว่า 10,000 คน
นางรูธ 2

นางรูธ 2  เป็นบทที่ 2 ของหนังสือนางรูธในคัมภีร์ฮีบรูของพันธสัญญาเดิมในคัมภีร์ไบเบิลของศาสนาคริสต์ บทที่ 2 ของหนังสือนางรูธประกอบด้วยเรื่องราวที่รูธเก็บรวงข้าวตกในนาของโบอาสซึ่งเป็นญาติสนิทของสามีที่ล่วงลับของเธอ โบอาสสังเกตเห็นรูธ (นางรูธ 2:1-7) โบอาสจึงแสดงความน้ำใจอันยิ่งใหญ่ต่อรูธและอวยพรให้เธอ (นางรูธ 2:8-16) รูธนำสิ่งที่ได้รับกลับมาให้นาโอมีแล้วเล่าเรื่องเกี่ยวกับโบอาสให้ฟัง นาโอมีกล่าวขอบคุณพระเจ้าและบอกรูธให้เก็บรวงข้าวตกในนาของโบอาสต่อไป (นางรูธ 2:17-23)
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 23 วรรค 
รูปแบบของต้นฉบับ.
บางต้นฉบับในยุคต้นที่มีข้อความของบทนี้เป็นภาษาฮีบรูเป็น Masoretic Text ได้แก่ Aleppo Codex (ศตวรรษที่ 10) และ Codex Leningradensis (ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่ 2Q16(2QRutha; ราว ค.ศ. 50) ซึ่งมีวรรคที่หลงเหลือคือ 13‑23 โดยมีความแตกต่างเพียงเล็กน้อยจาก Masoretic Text
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ต้นฉบับโบราณที่หลงเหลืออยู่ของเซปทัวจินต์ ได้แก่
There is also a translation into Koine Greek known as the Septuagint, made in the last few centuries BC. Extant ancient manuscripts of the Septuagint version include Codex Vaticanus (B; <math> \mathfrak{G}</math>B; ศตวรรษที่ 4) และ Codex Alexandrinus (A; <math> \mathfrak{G}</math>A; ศตวรรษที่ 5)
 "ฝ่ายนาโอมีนั้นมีญาติข้างสามีคนหนึ่งเป็นคนมีชื่อเสียงและมั่งมี ตระกูลเดียวกับเอลีเมเลค ชื่อโบอาส"
 "และรูธชาวโมอับพูดกับนาโอมีว่า "ขอให้ลูกไปที่ทุ่งนาเพื่อเก็บรวงข้าวตก ตามแต่ใครจะมีใจกรุณา" นาโอมีตอบนางว่า "ลูกเอ๋ย จงไปเถิด""
 "เธอก็ออกเดินตามหลังคนเกี่ยวเพื่อคอยเก็บข้าวตก เผอิญเข้าไปในนาของโบอาส ซึ่งเป็นคนตระกูลเดียวกับเอลีเมเลค"
 "ในเวลานั้นเอง โบอาสมาจากเบธเลเฮม พูดกับพวกคนเกี่ยวข้าวว่า "ขอพระยาห์เวห์ทรงอยู่ด้วยกับพวกท่านเถิด" พวกเขาตอบว่า "ขอพระยาห์เวห์ทรงอวยพรท่านเถิด""
วรรค 4.
วรรค 4 ในภาษาฮีบรู.
Masoretic text
 והנה־בעז בא מבית לחם ויאמר לקוצרים
 יהוה עמכם
 ויאמרו לו
 יברכך יהוה׃
การถอดตัวอักษร
 wə-hin-nêh ḇō-'az bā mib-bêṯ-le-ḥem, wa-yō-mer la-qō-w-tṣ-rîm
 Yah-weh 'im-mā-ḵem;
 wa-yō-mə-rū lōw
 yə-ḇā-reḵ-ḵā Yah-weh.
 "ดังนั้นนางจึงอยู่ใกล้ๆ พวกสาวใช้ของโบอาส เพื่อเก็บข้าวตกจนสิ้นฤดูเกี่ยวข้าวบาร์เลย์และข้าวสาลี และนางอยู่กับแม่สามี"
เธอ ฉัน รักเขา (ภาพยนตร์ พ.ศ. 2566)

เธอ ฉัน รักเขา (เกาหลี: ) เป็นภาพยนตร์ดราม่าโรแมนติกเกาหลีใต้ ปี พ.ศ. 2566 กำกับโดย มิน ยง-กึน นำแสดงโดยคิม ดา-มี,จอน โซ-นีและบยอน อู-ซ็อก ภาพยนตร์เรื่องนี้ดัดแปลงมาจากภาพยนตร์จีนชื่อเดียวกันกล่าวถึงแก่นแท้ของความสัมพันธ์ระหว่างมนุษย์ตลอดระยะเวลา 14 ปีแห่งการพบกันและการพรากจากกัน มิตรภาพและความรัก ความปรารถนาและความอิจฉาริษยาระหว่างเพื่อนสองคนที่พบกันครั้งแรกเมื่ออายุ 13 ปี เข้าฉายในโรงภาพยนตร์วันที่ 15 มีนาคม พ.ศ. 2566 ได้รับเชิญในเทศกาลภาพยนตร์นานาชาติปูซานครั้งที่ 28 และเข้าฉายเมื่อวันที่ 5 ตุลาคม พ.ศ. 2566
เรื่องย่อ.
ภาพยนตร์เรื่องนี้เล่าถึงความสัมพันธ์ที่ขึ้นๆ ลงๆ ของผู้หญิงสองคนที่เกิดในปี 1988 มีโซ (คิม ดา-มี) และฮาอึน (จอน โซ-นี) ต้องเผชิญเมื่อพวกเขาโตขึ้น โลกระหว่างพวกเขาทั้งสองต้องทนทุกข์ทรมานกับรอยร้าวเล็กๆ เมื่อฮาอึนเริ่มต้นรักครั้งแรกกับเพื่อนร่วมชั้นจินอู (บยอน อู-ซ็อก) ในช่วงวัยรุ่นตอนปลาย มิโซผู้รักอิสระออกจากเมืองเพื่อใช้ชีวิตแบบผจญภัย ขณะที่ฮาอึนอาศัยอยู่ที่บ้านเกิดเพื่อมีชีวิตที่มั่นคง และทั้งสองก็ค่อยๆ ห่างเหินกัน
การผลิต.
การถ่ายภาพยนตร์ฉากสำคัญเริ่มในเดือนสิงหาคม พ.ศ. 2563 และสิ้นสุดในเดือนพฤศจิกายน พ.ศ. 2563
กระแสตอบรับ.
บ็อกซ์ออฟฟิศ.
ข้อมูลเมื่อ ค.ศ. 2024 (2024)[ [update]] เธอฉันรักเขา มีรายได้ 1.7 ล้านเหรียญสหรัฐ โดยมียอดขายตั๋วทั้งหมด 234,775 ใบ
วันเดอร์ฟูลเวิลด์

วันเดอร์ฟูลเวิลด์ (เกาหลี: ) เป็นละครโทรทัศน์ของเกาหลีใต้ นำแสดงโดยคิม นัม-จู, ชา อึน-อู, คิม คัง-อู, และอิม เซ-มี มีกำหนดออกอากาศตอนแรกในวันที่ 1 มีนาคม 2024 ทางเอ็มบีซีทีวีทุกวันศุกร์และวันเสาร์ เวลา 21:50 น. (เวลามาตรฐานเกาหลี) นอกจากนี้ยังสตรีมมิ่งบน ดิสนีย์+ บางภูมิภาคอีกด้วย
เรื่องย่อ.
ซีรีส์นี้เป็นเรื่องเกี่ยวกับแม่ที่ตัดสินใจไล่ตามความยุติธรรมด้วยตัวเธอเอง เมื่อระบบกฎหมายล้มเหลวหลังจากการสูญเสียลูกชายของเธออย่างน่าเศร้า
ศาสตราจารย์และนักเขียนด้านจิตวิทยาที่ประสบความสำเร็จและมีชื่อเสียง
บุคคลลึกลับที่เติบโตมาในครอบครัวที่ร่ำรวย แต่ใช้ชีวิตอย่างลำบากหลังจากสูญเสียพ่อแม่ไป
สามีของซู-ฮย็อน เป็นผู้ประกาศข่าวที่ประสบความสำเร็จ
หญิงสาวที่นับถือ อึนซูฮยอน เสมือนพี่สาวแท้ ๆ เธอทำงานเป็นบรรณาธิการคอนเทนต์ด้านธุรกิจ
แม่ของซู-ฮย็อน
เพื่อนร่วมห้องขังของซู-ฮย็อน
ลูกชายของซู-ฮย็อนและซู-โฮ
เพื่อนสนิทของซอนยูลที่มีบุคลิกเรียบง่ายและซื่อสัตย์
เพื่อนร่วมงานของซอนยูล
น้องชายของซูโฮ
แม่ของซู-โฮ
อดีตนักสืบ
ตัวแทนพรรคสหเกาหลี
เพื่อนบ้านของซูฮย็อน
ลูกชายของฮเยกึม
CEO บริษัทรับเหมาก่อสร้าง
คนที่มีชีวิตที่ลำบากและทำทุกอย่างเพื่อเงิน
ศาสตราจารย์ด้านจิตวิทยา
สมาชิกสภาแห่งชาติ
การออกอากาศ.
ในเดือนพฤศจิกายน 2023 บริษัทผู้ผลิตSamhwa Networksประกาศว่าได้ลงนามในสัญญาอนุญาตกับดิสนีย์เกาหลีสำหรับลิขสิทธิ์การออกอากาศของซีรีส์นี้
ไทรคอนเรซิเดนเชียล

ไทรคอนเรซิเดนเชียล (เดิมชื่อไทรคอนแคปิตอล) เป็นบริษัทอสังหาริมทรัพย์แคนาดา บริษัทนี้ลงทุนในบ้านเดี่ยวให้เช่าและที่อยู่อาศัยหลายครอบครัวให้เช่า รวมถึงเป็นเจ้าของอสังหาริมทรัพย์ประมาณ 31,000 แห่งทั่วสหรัฐและแคนาดา ณ เดือนกุมภาพันธ์ ค.ศ. 2021 บริษัทดังกล่าวมีสินทรัพย์ภายใต้การบริหารประมาณ 8.2 พันล้านดอลลาร์
ประวัติ.
บริษัทไทรคอนได้รับการก่อตั้งโดยเจฟฟรีย์ มาทัส และเดวิด เบอร์แมน เมื่อวันที่ 3 มิถุนายน ค.ศ. 1988 บริษัทนี้กลายเป็นบริษัทมหาชนใน ค.ศ. 2010 และจดทะเบียนในตลาดหลักทรัพย์โทรอนโต
บริษัทไทรคอนเข้าสู่ธุรกิจให้เช่าบ้านเดี่ยวในสหรัฐใน ค.ศ. 2012 โดยมีไทรคอนอเมริกันโฮมส์ ซึ่งเป็นบริษัทย่อยที่บริษัทถือหุ้นทั้งหมด
ใน ค.ศ. 2017 บริษัทไทรคอนได้ซื้อทรัสต์เพื่อการลงทุนในอสังหาริมทรัพย์ซิลเวอร์เบย์เรีนลตีในอเมริกาในราคา 1.4 พันล้านดอลลาร์ ส่งผลให้กลายเป็นบริษัทบ้านเดี่ยวให้เช่ามหาชนที่ใหญ่เป็นอันดับสี่ในสหรัฐ
ครั้นใน ค.ศ. 2018 บริษัทไทรคอนได้ก่อตั้งกิจการร่วมค้าบ้านเดี่ยวให้เช่ามูลค่า 2 พันล้านดอลลาร์เพื่อซื้อบ้าน 10,000 หลังในเขตรัฐแดดจ้าของสหรัฐ
ใน ค.ศ. 2019 ทางบริษัทได้ซื้อบ้าน 708 หลังในแนชวิลล์ รัฐเทนเนสซี ในราคาประมาณ 210 ล้านดอลลาร์ ต่อมาในปีเดียวกัน บริษัทไทรคอนได้ก่อตั้งกิจการร่วมค้ามูลค่า 450 ล้านดอลลาร์ร่วมกับแอริโซนาสเตตรีไทร์เมนต์ซิสเตมเพื่อดำเนินการสร้างชุมชนให้เช่า
ส่วนในเดือนสิงหาคม ค.ศ. 2020 ทางแบล็กสโตนกรุปได้ลงทุน 300 ล้านดอลลาร์ในบริษัทไทรคอน
กระทั่งใน ค.ศ. 2021 บริษัทไทรคอนได้ขายหุ้นส่วนใหญ่ของพอร์ตโฟลิโออพาร์ตเมนต์ 7300 แห่งในสหรัฐมูลค่า 425 ล้านดอลลาร์ เพื่อลดหนี้โดยรวม และในเดือนมีนาคม บริษัทไทรคอนและคณะกรรมการการลงทุนแผนบำนาญของแคนาดา (CPP) ได้ประกาศกิจการร่วมค้าเพื่อสร้างอพาร์ตเมนต์ให้เช่า 3,000 ห้องในโทรอนโต
ต่อมา แบล็กสโตน อิงก์. ได้ทำข้อตกลงเพื่อซื้อบริษัทไทรคอนในราคา 3.5 พันล้านดอลลาร์เมื่อเดือนมกราคม ค.ศ. 2024
ทรัพย์สิน.
บ้านเดี่ยวให้เช่า.
บริษัทไทรคอนเป็นเจ้าของและดำเนินการพอร์ตโฟลิโอของบ้านเดี่ยวให้เช่าในพื้นที่รัฐแดดจ้าของสหรัฐ โดยมีบ้านมากกว่า 35,000 หลังในตลาด 23 แห่งในสิบรัฐ
ที่อยู่อาศัยหลายครอบครัวให้เช่า.
ในสหรัฐ บริษัทไทรคอนเป็นเจ้าของอสังหาริมทรัพย์ที่อยู่อาศัยหลายครอบครัว 23 รายการ รวมเป็นห้องชุด 7,289 ห้องในตลาดหลัก 13 แห่ง โดยส่วนใหญ่อยู่ในภูมิภาครัฐแดดจ้า ในประเทศแคนาดา บริษัทไทรคอนเป็นผู้พัฒนาที่อยู่อาศัยหลายครอบครัวให้เช่าซึ่งทำงานอยู่ในพื้นที่เมืองโทรอนโตและปริมณฑล โดย ณ เดือนมีนาคม ค.ศ. 2020 บริษัทนี้มียูนิตเช่าประมาณ 3,600 ยูนิตในโครงการอาคารสูงเจ็ดโครงการ ซึ่งอยู่ในขั้นตอนการพัฒนาต่าง ๆ ในโทรอนโต
ใน ค.ศ. 2015 บริษัทเริ่มพัฒนาที่อยู่อาศัยหลายครอบครัวให้เช่าในดาวน์ทาวน์โทรอนโต และอาคารสูง 50 ชั้นชื่อ "เดอะเซลบี" จำนวนยูนิตบ้าน 441 ยูนิต สร้างเสร็จใน ค.ศ. 2019
ปัจจุบัน บริษัทไทรคอนกำลังพัฒนา "เดอะเทย์เลอร์" ซึ่งเป็นอาคารอพาร์ตเมนต์ 36 ชั้น 286 ยูนิตพร้อมพื้นที่ค้าปลีกและเชิงพาณิชย์ในสปาไดนาแอเวนู โทรอนโต คาดว่าโครงการดังกล่าวจะแล้วเสร็จต้น ค.ศ. 2022 นอกจากนี้ ทางบริษัทยังวางแผนที่จะพัฒนายูนิตให้เช่าจำนวน 2,500 ยูนิตบนพื้นที่ประมาณ 12 เอเคอร์ซึ่งบริษัทเป็นเจ้าของในเขตเวสต์ดอนแลนส์ โทรอนโต
ไทนา 2 - อา อเวนทูร่า คอนตินูอา

ไทนา 2 - อา อเวนทูร่า คอนตินูอา  เป็นภาพยนตร์ผจญภัยบราซิลที่ออกฉายในปี พ.ศ. 2547 กำกับโดย เมารู ลิมา ภาพยนตร์เรื่องนี้เป็นภาพยนตร์ภาคต่อจากภาพยนตร์ "ไทนา - อุมา อเวนทูร่า นา อามาโซนีย" และภาพยนตร์ภาพยนตร์ลำดับที่สองในภาพยนตร์ไตรภาคชุดนี้
การตอบรับ.
ในอะโดโรซีนีม่า (AdoroCinema) ให้คะแนนเฉลี่ยอยู่ที่ 3,1 จาก 5
ไทนา - อา โอริเจม

ไทนา - อา โอริเจม  เป็นภาพยนตร์ผจญภัยบราซิลที่ออกฉายในปี พ.ศ. 2556 กำกับโดย เมารู ลิมา ภาพยนตร์เรื่องนี้เป็นภาพยนตร์ภาคต่อจากภาพยนตร์ "ไทนา 2 - อา อเวนทูร่า คอนตินูอา" และ "ไทนา - อุมา อเวนทูร่า นา อามาโซนีย" และภาพยนตร์ภาพยนตร์ลำดับที่สามในภาพยนตร์ไตรภาคชุดนี้
การตอบรับ.
ในอะโดโรซีนีม่า (AdoroCinema) ให้คะแนนเฉลี่ยอยู่ที่ 2,9 จาก 5
สภาองคมนตรีแห่งสหราชอาณาจักร

สภาองคมนตรีแห่งสหราชอาณาจักร  เป็นคณะที่ปรึกษาอย่างเป็นทางการของพระมหากษัตริย์แห่งสหราชอาณาจักร สมาชิกสภาองคมนตรีส่วนใหญ่เป็นนักการเมืองอาวุโสที่เป็นสมาชิกปัจจุบันหรืออดีตสมาชิกของสภาสามัญหรือสภาขุนนาง
ประวัติศาสตร์.
สภาองคมนตรีแห่งสหราชอาณาจักร ก่อตั้งขึ้นเมื่อวันที่ 1 มกราคม 1801 มีวิวัฒนาการมาจากสภาองคมนตรีสกอตแลนด์ สภาองคมนตรีอังกฤษ และสภาองคมนตรีบริเตนใหญ่ เหตุการณ์สำคัญในการจัดตั้งสภาองคมนตรีสมัยใหม่มีดังนี้:
สภาวิททันมีฐานะเทียบเท่ากับสภาองคมนตรีอังกฤษในสมัยแองโกล-แซกซัน ในช่วงแรก ๆ ในช่วงรัชสมัยของกษัตริย์ชาวนอร์มัน ราชสำนักอังกฤษหรือที่เรียกว่าคิวเรียเรจิสทำหน้าที่ให้คำปรึกษาแก่องค์พระมหากษัตริย์ ประกอบด้วยพ่อค้า นักบวช และขุนนางชั้นสูง คณะกรรมการนี้ให้คำปรึกษาแก่องค์พระมหากษัตริย์ในเรื่องกฎหมาย การบริหาร และความยุติธรรม ศาลยุติธรรมเข้ามาดำเนินการด้านความยุติธรรม ในขณะที่สภากลายเป็นสภานิติบัญญัติสูงสุดของราชอาณาจักร อย่างไรก็ตาม สภายังคงมีอำนาจในการรับฟังข้อพิพาททางกฎหมาย ทั้งในการไต่สวนหรืออุทธรณ์
ฟาสแทร็ก

ฟาสแทร็ก  เป็นระบบเก็บค่าผ่านทางอิเล็กทรอนิกส์ (ETC) ที่ใช้ในรัฐแคลิฟอร์เนีย ประเทศสหรัฐอเมริกา ระบบนี้มีการใช้งานทั่วทั้งรัฐแคลิฟอร์เนีย ครอบคลุมถนนที่มีการเก็บค่าผ่านทาง (toll roads) สะพานที่มีการเก็บค่าผ่านทาง (toll bridges) และช่องจราจรพิเศษสำหรับยานพาหนะที่มีผู้โดยสารหลายคน (high-occupancy toll lanes) ทั้งหมดที่อยู่ในระบบทางด่วนและทางด่วนพิเศษของรัฐแคลิฟอร์เนีย
เช่นเดียวกับระบบเก็บค่าผ่านทางอิเล็กทรอนิกส์อื่น ๆ ระบบ FasTrak ถูกออกแบบมาเพื่อลดความจำเป็นที่รถยนต์จะต้องหยุดเพื่อจ่ายเงินที่ด่านเก็บค่าผ่านทาง ช่วยลดปัญหาการจราจรติดขัดที่มักเกิดขึ้นบนทางด่วนที่มีการเก็บค่าผ่านทาง การนำเทคโนโลยีมาใช้เพื่อปรับปรุงระบบขนส่งของ FasTrak นี้ สอดคล้องกับโครงการ "ระบบขนส่งและจราจรอัจฉริยะ" (Intelligent Transportation Systems) ของกระทรวงคมนาคมสหรัฐอเมริกา (U.S. Department of Transportation)
ในโครงสร้างการบริหารของรัฐแคลิฟอร์เนีย มีหน่วยงานและเขตพื้นที่พิเศษ (special-purpose district) ต่าง ๆ ที่รับผิดชอบในการดำเนินการเก็บค่าผ่านทางบนทางด่วน ด้วยความกังวลว่าแต่ละหน่วยงานอาจจะนำเสนอระบบเก็บค่าผ่านทางอิเล็กทรอนิกส์แตกต่างกันและไม่สามารถใช้งานร่วมกันได้ สภานิติบัญญัติรัฐแคลิฟอร์เนียจึงผ่านร่างรัฐบัญญัติวุฒิสภา 1523 (Senate Bill 1523) ในปี ค.ศ. 1990 ซึ่งกำหนดให้กรมการขนส่งรัฐแคลิฟอร์เนีย (Caltrans) พัฒนาข้อกำหนดมาตรฐานระดับรัฐที่หน่วยงานเก็บค่าผ่านทางทั้งหมดจะต้องปฏิบัติตาม 3 ปีต่อมา หน่วยงานจัดการทางหลวง (Transportation Corridor Agencies) ได้เปิดทางพิเศษฟุตฮิลล์ (Foothill Toll Road) ในเทศมณฑลออเรนจ์ โดยเป็นการนำระบบเก็บค่าผ่านทางอิเล็กทรอนิกส์มาตรฐานระดับรัฐมาใช้เป็นครั้งแรก และตั้งชื่อระบบนี้ว่า ฟาสแทร็ก (FasTrak) ปัจจุบัน รัฐแคลิฟอร์เนียยังคงมอบหมายหน้าที่ในการจำหน่ายและดูแลบัญชี FasTrak ให้กับหน่วยงานเก็บค่าผ่านทางแต่ละหน่วยงานต่อไป
พายุที่สร้างความเสียหายมากที่สุดในประเทศฟิลิปปินส์

พายุไต้ฝุ่นไห่เยี่ยน (อักษรโรมัน: Haiyan, #เปลี่ยนทาง) หรือที่ในประเทศฟิลิปปินส์เรียกว่า พายุซูเปอร์ไต้ฝุ่นโยลันดา  เป็นพายุหมุนเขตร้อนที่มีความรุนแรงที่สุดเท่าที่เคยมีการบันทึกมา เมื่อพายุไต้ฝุ่นไห่เยี่ยนขึ้นฝั่งพายุก็ได้สร้างความเสียหายบางส่วนของเอเชียตะวันออกเฉียงใต้โดยเฉพาะประเทศฟิลิปปินส์ และนี่เป็นหนึ่งในพายุที่มีการบันทึกไว้ในประเทศฟิลิปปินส์ที่มีผู้เสียชีวิตมากที่สุดเป็นประวัติการณ์ที่พายุได้คร่าชีวิตผู้คนไปประมาณ 6,300 ราย ในประเทศนั้นเพียงประเทศเดียว ด้วยความเร็วลมสูงสุด 1 นาทีที่ 315 กิโลเมตรต่อชั่วโมง (195 ไมล์ต่อชั่วโมง) ตามรายงานของศูนย์เตือนไต้ฝุ่นร่วม (JTWC) พายุไต้ฝุ่นไห่เยี่ยนมีความเร็วลมเท่ากับพายุไต้ฝุ่นเมอรันตีในปี พ.ศ. 2559 เนื่องจากเป็นพายุที่เคลื่อนตัวพัดขึ้นฝั่งที่มีกำลังแรงที่สุดเป็นอันดับสองเป็นประวัติการณ์ และตามหลังพายุไต้ฝุ่นโคนีในปี พ.ศ. 2563 เท่านั้น จนถึงเดือนมกราคม พ.ศ. 2557 ยังคงพบผู้เสียชีวิตอยู่ นอกจากนี้ ยังเป็นพายุหมุนเขตร้อนที่รุนแรงที่สุดในโลกในโลกในปี พ.ศ. 2556 อีกด้วย
หมายเหตุ.
<templatestyles src="Reflist/styles.css" />
วัดเนินฆ้อ

วัดเนินฆ้อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเนินฆ้อ อำเภอแกลง จังหวัดระยอง
วัดเนินฆ้อสร้างวัดประมาณ พ.ศ. 2362 ให้ชื่อตามวัดเก่าแก่ซึ่งปลูกอยู่บนเนินที่มีต้นฆ้อมาก จึงเรียก "วัดเนินฆ้อ" ปัจจุบันต้นฆ้อยังมีปลูกให้เห็นได้ที่หน้าวัด วัดเนินฆ้อตั้งเมื่อ พ.ศ. 2367 ได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2491 มีอีกชื่อหนึ่งว่า วัดหว่างคีรีคงคา
ภายในมณฑปมีรอยพระพุทธบาทจำลอง พระพุทธรูปปางมารวิชัยและของโบราณที่ทางศูนย์เก็บรักษาไว้ เช่น ไห เครื่องถ้วย เครื่องจักรสาน หิน บดยา ส่วนมณฑปเคยเป็นอาคารไม้แต่สภาพทรุดโทรมมาก ได้มีการบูรณะจนมีสภาพดังปัจจุบัน ทางศูนย์ปฏิบัติ ธรรมยังคงเก็บรักษาไม้จากอาคารมณฑปเดิมไว้อยู่
อิโยะ มัตสึโมโตะ

อิโยะ มัตสึโมโตะ (; โรมาจิ: "Matsumoto Iyo", เกิด 21 มิถุนายน 1965) เป็นนักร้องชาวญี่ปุ่น ชื่อจริงคือ อิโยะ โคโซโนะ (小園 伊代, นามสกุลเดิม: มัตสึโมโตะ) เกิดที่เขตโอตะ โตเกียว สังกัดบีคอมพานี
สามีของเธอคือฮิโรมิ โคโซโนะ เป็นนักแสดงตลก และลูกชายคนโตคือเรียวโอะ โคโซโนะ เป็นนักแสดง พี่สาวของเธอเป็นครูสอนเต้นรำ และเคยเปิดตัวในฐานะนักร้องในช่วงต้นทศวรรษ 1990 โดยใช้ชื่อว่า "พี่สาวอิโยะ มัตสึโมโตะ" (松本伊代姉)
ซินเดิลฟิงเงิน

ซินเดิลฟิงเงิน  เป็นเมืองในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่ใกล้นครชตุทการ์ท ในอดีตเมืองแห่งนี้ขึ้นชื่อด้านสิ่งทอ แต่อุตสาหกรรมที่สำคัญที่สุดในปัจจุบันคือโรงงานของเมอร์เซเดส-เบนซ์ ซึ่งมีพนักงานกว่าสองหมื่นห้าพันคน และมีกำลังการผลิตรถยนต์ 2,250 คันต่อวัน ถือเป็นโรงงานผลิตรถยนต์ที่ใหญ่อันดับสามในประเทศเยอรมนี
วัดทุ่งควายกิน

วัดทุ่งควายกิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งควายกิน อำเภอแกลง จังหวัดระยอง
ประวัติ.
เมื่อ พ.ศ. 2300 นายเขียวกับนายเพชรได้ร่วมกันบริจาคที่ดินจำนวน 8 ไร่ 1 งาน 92 ตารางวา และชักชวนชาวบ้านร่วมบริจาคทรัพย์ตั้งวัดขึ้น เรียกชื่อว่า วัดทุ่งควายกิน (อรัญญะคามเขตร) เนื่องจากพื้นที่ติดกันกับวัดเป็นทุ่งกว้างสำหรับเลี้ยงควายอีกด้านหนึ่งเป็นป่าชายเลน ต่อมาเปลี่ยนชื่อวัดใหม่เป็น วัดอุดมธัญญาวาส เพื่อให้มีความหมายว่าเป็นชัยภูมิที่ตั้งอันอุดมสมบูรณ์ไปด้วยพืชพันธุ์ธัญญาหาร สมัยพระครูกอฮอ สนตมโน อดีตเจ้าอาวาส (พ.ศ. 2491–2510) 
วัดอุดมธัญญาวาสได้รับพระราชทานวิสุงคามสีมา เมื่อ พ.ศ. 2540 เขตวิสุงคามสีมา กว้าง 12.50 เมตร ยาว 17 เมตร ต่อมาเมื่อ พ.ศ. 2553 ได้เปลี่ยนชื่อกลับมาเป็น "วัดทุ่งควายกิน"
อุโบสถหลังเก่า.
วัดนี้มีอุโบสถหลังเก่าเป็นโบราณสถานขึ้นทะเบียนกับกรมศิลปากร มีจารึกว่าสร้างเมื่อ พ.ศ. 2452 สำนักสถาปัตยกรรมขุดแต่งและบูรณะอุโบสถหลังเก่า เมื่อ พ.ศ. 2563
ลักษณะอุโบสถหลังเก่าเป็นอาคารก่ออิฐถือปูน ผังรูปสี่เหลี่ยมผืนผ้า ฐานอุโบสถเป็นฐานสิงห์ ซุ้มประตูเป็นปูนปั้นทรงโค้งเขียนลายพญานาค หลังคาทรงจั่วประดับช่อฟ้า ใบระกา หางหงส์ทำจากไม้แกะสลัก มีชายคาปีกนกล้อมรอบ สันตะเข้เป็นปูนปั้นรูปพญานาคประดับเครื่องถ้วย ภายในอุโบสถประดิษฐานพระประธานปางมารวิชัย เหนือกรอบหน้าต่างเขียนภาพทศชาติชาดก รอบอุโบสถทั้ง 8 ทิศมีซุ้มประดับใบเสมาหินทรายตรงกลางใบเสมาแกะสลักเป็นพระพุทธรูปปางสมาธิ
ประเทศลาวในเอเชียนเกมส์ 2022

ประเทศลาว จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
ประเทศมัลดีฟส์ในเอเชียนเกมส์ 2022

ประเทศมัลดีฟส์ จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
มัลดีฟส์ไม่สามารถคว้าเหรียญรางวัลได้ในการแข่งขันครั้งนี้
ประเทศมองโกเลียในเอเชียนเกมส์ 2022

ประเทศมองโกเลีย จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
ประเทศพม่าในเอเชียนเกมส์ 2022

ประเทศพม่า จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
ปูมราชธรรม

ปูมราชธรรม เป็นวรรณกรรมสมัยอยุธยาประพันธ์ด้วยรูปแบบทั้งร้อยแก้วและร้อยกรอง 
เนื้อหาว่าด้วยราชธรรมคำสอนสำหรับพระมหากษัตริย์ ขุนนางและบุคคลทั่วไป ผู้แต่งน่าจะเป็นบุคคลสำคัญยิ่งผู้หนึ่ง อาจเป็นพระสงฆ์หรือพราหมณ์ซึ่งดำรงสถานะราชครูที่พระมหากษัตริย์เคารพนับถือ แต่งในรัชกาลใดไม่ปรากฏแน่ชัด สุมาลี วีระวงศ์ สันนิษฐานว่าปูมราชธรรมเรียบเรียงขึ้นในสมัยสมเด็จพระนารายณ์มหาราชและไม่น่าจะแต่งแล้วเสร็จในรัชกาลเดียว
เนื้อหา.
ส่วนคำประพันธ์ที่เป็นร้อยกรองนั้นแต่งเป็นร่ายและมีโคลงแทรกอยู่ 2 บท ปรากฏอยู่ในเนื้อหาตอนที่ว่าราชวิจารธรรม เนื้อหาแบ่งเป็น 3 ส่วน ส่วนแรกเป็นคำสอนสำหรับกษัตริย์ ว่าด้วยสิ่งที่กษัตริย์ควรทำ ส่วนที่ 2 สำหรับกษัตริย์และขุนนาง ว่าด้วยราชพยัตติธรรมหรือความฉลาดรู้แจ้ง 9 ประการ หรือเรื่องเกี่ยวกับเนาวพยัตติ และส่วนที่ 3 เป็นคำสอนสำหรับพระมหากษัตริย์ ขุนนางและบุคคลทั่วไป ว่าด้วยราชวิจารธรรม ซึ่งเนื้อหากล่าวถึงกลศึก การใช้ขุนนาง และการเลือกมเหสี 
ต้นฉบับและการเผยแพร่.
เอกสารต้นฉบับเป็นสมุดไทยขาวเขียนด้วยอักษรไทย ที่มีลักษณะคล้ายอักษรไทยย่อ ซึ่งนิยมใช้ในสมัยอยุธยาตอนปลาย จำนวน 38 พับ ขนาดกว้าง 11.5 เซนติเมตร ยาว 33 เซนติเมตร เขียนด้วยหมึกดำ สมุดไทยอยู่ในสภาพสมบูรณ์ที่สุด ไม่มีรอยกัดกินของมอดหนังสือหรือฉีกขาดใด ๆ หน้าแรกบอกชื่อเรื่อง "ปูมราชธรรม"
ต้นฉบับนี้เก็บรักษาอยู่ที่แผนกเอกสารตะวันออกที่หอสมุดแห่งชาติฝรั่งเศส ในกรุงปารีส ประเทศฝรั่งเศส โดยนายปรีดี พิศภูมิวิถี เป็นผู้ค้นพบต้นฉบับและได้ขอถ่ายสำเนากลับมายังประเทศไทยและมอบให้แก่กองวรรณกรรมและประวัติศาสตร์ กรมศิลปากร ต่อมากรมศิลปากรทำการตรวจชำระสำเนาต้นฉบับและจัดพิมพ์เผยแพร่ในปี พ.ศ. 2545
ประเทศเยเมนในเอเชียนเกมส์ 2022

ประเทศเยเมน จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
วูซู.
ผลการแข่งขันดังนี้Tshendra was not able to advance from the second round.
ประเทศติมอร์-เลสเตในเอเชียนเกมส์ 2022

ประเทศติมอร์-เลสเต จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
ประเทศกาตาร์ในเอเชียนเกมส์ 2022

ประเทศกาตาร์ จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
สหรัฐอาหรับเอมิเรตส์ในเอเชียนเกมส์ 2022

สหรัฐอาหรับเอมิเรตส์ จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
ประเทศแองโกลาในโอลิมปิกฤดูร้อน 2024

ประเทศแองโกลา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ซึ่งจะเป็นการแข่งขันครั้งที่ 11 ของประเทศในโอลิมปิกฤดูร้อน นับตั้งแต่เปิดตัวอย่างเป็นทางการของประเทศในโอลิมปิกฤดูร้อน 1980
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
แฮนด์บอล.
ผลการแข่งขันดังนี้
โยโกะ ทาคาโน่

ชณาฎา โยโกะ ทาคาโน่ (นามเดิม อังศุมารินทร์ ทาคาโน่, ชนิกานต์ ทาคาโน่, พิมพ์ภา ทาคาโน่ และเจนณัฏฐา ทาคาโน่) เป็นที่รู้จักในนาม โยโกะ ทาคาโน่ เป็นนักแสดงและนางแบบชาวไทย เธอเข้าวงการบันเทิงจากการเข้าประกวดมิสไทยแลนด์เวิลด์ 2536 และมีชื่อเสียงจากการถ่ายแบบวาบหวิว จนได้รับสมญาว่าเป็น "เซ็กซ์บอมบ์" ติดอันดับเซ็กซี่สตาร์อันดับต้น ๆ ของไทย กระทั่งมีผลงานมิวสิกวิดีโอ ละครโทรทัศน์ และภาพยนตร์ โดยมากได้รับบทร้ายและแต่งกายวาบหวิว ปัจจุบันเธอผันตัวเป็นหมอดูไพ่พยากรณ์
ประวัติ.
โยโกะเป็นลูกครึ่งไทย-ญี่ปุ่น มีบิดาเป็นชาวญี่ปุ่นชื่ออากิโยชิ ทาคาโน่ กับมารดาเป็นชาวไทยชื่อพัทธมน ยามาโมโต้ บิดาและมารดาหย่าร้างกัน เดิมมีชื่อจริงว่า อังศุมารินทร์ ต่อมาได้เปลี่ยนชื่อเป็น ชนิกานต์ และพิมพ์ภา ตามลำดับ เธอนับถือศาสนาพุทธ โดยได้รับการปลูกฝังด้านการเข้าวัดและทำบุญมาจากมารดาตั้งแต่ยังเยาว์
โยโกะคบหากับจุนจิ สุมิทานิ ผู้จัดการฝ่ายการตลาดซีเอ็นเอ็น ภาคพื้นเอเชีย ซึ่งเป็นลูกครึ่งจีน-ญี่ปุ่น ทั้งคู่หมั้นหมายใน พ.ศ. 2547 หลังคบหามาได้หนึ่งปี กระทั่งทั้งสองจัดพิธีมงคลสมรสเมื่อวันที่ 28 พฤษภาคม พ.ศ. 2548 จากนั้นได้ย้ายไปอาศัยอยู่ร่วมกันที่ประเทศสิงคโปร์ กระทั่งเธอได้ฟ้องหย่าสามีใน พ.ศ. 2549 การหย่าสิ้นสุดลงช่วงต้น พ.ศ. 2552 ตามกฎหมายสิงคโปร์
การทำงาน.
โยโกะเข้าวงการบันเทิงจากการประกวดมิสไทยแลนด์เวิลด์ 2536 โดยใช้ชื่อว่า รัตนาภรณ์ บุญประเสริฐ แต่สิ้นสุดในรอบ 20 คนสุดท้าย แม้จะไม่ได้รับตำแหน่ง แต่รูปร่างของเธอเป็นใบเบิกทางสู่การเป็นนางแบบวาบหวิว มีผลงานถ่ายแบบลงนิตยสารจำนวนมาก จนได้รับสมญาว่าเป็น "เซ็กซ์บอมบ์" มีชื่อเสียงในช่วงเวลาเดียวกันกับมรกต มณีฉาย และทัดทรวง มณีจันทร์ ติดอันดับเซ็กซี่สตาร์อันดับต้น ๆ ของไทย ต่อมาโยโกะได้มีผลงานมิวสิกวิดีโอ ละครโทรทัศน์ และภาพยนตร์ โดยมากได้รับบทร้ายและแต่งกายวาบหวิว ทว่าเธอห่างหายจากวงการบันเทิงเมื่อ พ.ศ. 2548 เป็นต้นมา หลังการสมรสกับอดีตสามี และมีข่าววิวาทกับเฮเลน นิมา นางแบบรุ่นน้อง เธอย้ายไปใช้ชีวิตในประเทศสิงคโปร์ และไม่สามารถรับงานแสดงในประเทศไทยได้ เพราะถูกอดีตสามีทำร้ายจนแขนหัก
การหย่าร้างสิ้นสุดลง โยโกะต้องเผชิญกับอาการป่วยรุมเร้าหลายโรคและมีสุขภาพไม่แข็งแรง เธอป่วยด้วยโรคไทรอยด์ และโรคปลอกมัยอีลินหุ้มเส้นประสาทส่วนปลายลอกตัว จากการอักเสบเรื้อรัง (Chronic Inflammatory Demyelinating Polyneuropathy) ซึ่งมีผลทำให้ความทรงจำของเธอหายไป ทั้งยังส่งผลทำให้เธอพูดได้ช้าและติดขัด นอกจากนี้ยังมีปัญหาจากพิษศัลยกรรมทำให้พูดได้ลำบาก หลังได้รับการรักษาจนมีสุขภาพดีขึ้น เธอได้ผันตัวเป็นหมอดูไพ่พยากรณ์
โยโกะกล่าวว่ายังไม่แน่ใจว่าจะรับงานถ่ายแบบวาบหวิวหรือไม่
อาแล็ง การ์ป็องตีเย

อาแล็ง เฟรเดริก การ์ป็องตีเย (เกิด 11 สิงหาคม 1933) เป็นศัลยแพทย์หัวใจชาวฝรั่งเศส ซึ่งได้รับการยอมรับจากประธานสมาคมศัลยศาสตร์ทรวงอกอเมริกันให้เป็นบิดาแห่งการซ่อมลิ้นหัวใจไมทรัลยุคปัจจุบัน เขาเป็นที่รู้จักดีจากการพัฒนาและสร้างความนิยมแก่เทคนิกการซ่อมแซมลิ้นหัวใจไมทรัลจำนวนหนึ่ง ในปี 1996 เขาเป็นผู้ทำการซ่อมแซมลิ้นหัวใจไมทรัลด้วยวิธีรุกรานต่ำ (minimally invasive) เป็นครั้งแรกของโลก และในปี 1998 เขาได้ทำการซ่อมแซมลิ้นหัวใจไมทรัลด้วยโปรโตไทป์ของหุ่นยนต์ผ่านัดดาวินชีเป็นครั้งแรก ในปี 2007 เขาได้รับรางวัลแลสเกอร์
เขาจบการศึกษาวุฒิแพทยศาสตรบัณฑิตจากมหาวิทยาลัยปารีสในปี 1966 และวุฒิ PhD จากมหาวิทยาลัยเดิมในปี 1975 และเป็นศาสตราจารย์ประจำอยู่ที่มหาวิทยาลัยปีแยร์และมารี กูรี ต่อมาในทศวรรษ 1980s เขาได้ตีพิมพ์ชิ้นงานสำคัญเกี่ยวกับการซ่อมแซมลิ้นหัวใจไมทรัลในชื่อ "การแก้แบบฝรั่งเศส" ("The French Correction") ในปัจจุบันเขาเป็นศาสตราจารย์รับเชิญของวิทยาลัยแพทยศาสตร์เมาท์ซีนายในนครนิวยอร์ก และเป็นหัวหน้าภาควิชาศัลยศาสตร์หัวใจและหลอดเลือดประจำ Hôpital Européen Georges-Pompidou ในปารีส เมื่อปี 1986 เขาร่วมกับ Gilles Dreyfus ในการทำการผ่าตัดเปลี่ยนหัวใจเทียมเป็นครั้งแรกในยุโรป
การ์ป็องตีเยได้รับการคัดเลือกเป็นสมาชิกสถาบันวิทยาการฝรั่งเศส และเป็นสมาชิกคณะกรรมการบริหารของมูลนิธิหัวใจโลก รวมถึงได้รับรางวัลมากมาย รวมถึง Prix mondial Cino Del Duca (1996), สมาคมศัลยศาสตร์ทรวงอกอเมริกัน (AATS) รางวัลเหรียญ "Medallion for Scientific Achievement" (2015) ซึ่งเขาเป็นผู้รับเหรียญคนที่ห้าในประวัติศาสตร์ ในการเดียวกันนี้ AATS ยังเชิดชูเกียรติเขาว่าเป็น "หนึ่งในผู้ใจบุญทางการแพทย์แนวหน้าที่สุดคนหนึ่งของโลก เป็นผู้ก่อตั้งศูนย์โรคหัวใจแห่งแรกในเวียดนาม [...] ซึ่งมีการผ่าตัดหัวใจแบบเปิดกว่า 1,000 ครั้งต่อปี นอกจากนี้ยังก่อตั้งโครงการผ่าตัดหัวใจใน 17 ประเทศที่ใช้ภาษาฝรั่งเศสในแอฟริกา" ในเดือนตุลาคม 2001 เขาได้รับปริญญาดุษฎีบัณฑิตแพทยศาสตร์และศัลยศาสตร์ (Honorary Doctor of Medicine and Surgery) จากมหาวิทยาลัยปาวีอา
กลุ่มอาการโลอีส–ดีตซ์

กลุ่มอาการโลอีส–ดีตซ์ (LDS) เป็นโรคความผิดปกติของเนื้อเยื่อเกี่ยวพันที่ถ่ายทอดทางพันธุกรรมแบบออโตโซมอลโดมิแนนต์ โรคนี้มีลักษณะคล้ายคลึงกันกับกลุ่มอาการมาร์แฟน และ กลุ่มอาการเอเลอร์-ดานลอส ลักษณะสำคัญของโรคนี้คือการโป่งพองในหลอดเลือดแดงใหญ่โดยเฉพาะในเด็ก หลอดเลือดแดงใหญ่อาจเกิดการแบ่งชั้นฉับพลันในผนังหลอดเลือดซึ่งอ่อนแอลง การโป่งพองและแยกชั้นนี้อาจเกิดได้ในหลอดเลือดแดงอื่น ๆ ในร่างกายเช่นกัน หลอดเลือดแดงโป่งพองมีความเสี่ยงแตก ทำให้ผู้ป่วยมีความเสี่ยงสูงต่อการเสียชีวิตหากไม่สามารถระบุโรคได้ การรักษาจำเป็นต้องมีการผ่าตัดซ่อมแซมหลอดเลือดแดงใหญ่โป่งพอง
โรคนี้สามารถแบ่งได้เป็นห้าชนิด คือ I ถึง V ซึ่งแยกกันด้วยสาเหตุทางพันธุกรรมที่ก่อโรค ชนิด 1, 2, 3, 4 และ 5 เกิดจากการกลายพันธุ์ของยีน "TGFBR1", "TGFBR2", "SMAD3", "TGFB2" และ "TGFB3" ตามลำดับ ยีนเหล่านี้มีหน้าที่ในหารสร้าง transforming growth factors ซึ่งมีบทบาทในการส่งสัญญาณของเซลล์ซึ่งช่วยในการเติบโตและพัฒนาการของเนื้อเยื่อ การกลายพันธุ์ทำให้การผลิตโปรตีนเหล่านี้โดยไร้หน้าที่ เซลล์ผิวหนังของผู้ป่วยโรคนี้ไม่สามารถผลิตคอลลาเจนได้ คอลลาเจนเป็นโปรตีนที่ทำให้เซลล์ผิวหนังยืดหยุ่นและแข็งแรง แม้ว่าโรคนี้จะมีรูปแบบการถ่ายทอดทางออโทซอมอล กระนั้น ผู้ป่วยกว่า 75% ไม่มีประวัติโรคนี้ในครอบครัว
โรคนี้ได้รับการระบุและบรรยายโดยนักพันธุศาสตร์กุมารเวช บาร์ต โลอีส (Bart Loeys) และ แฮร์รี "แฮล" ดีตซ์ (Harry "Hal" Dietz) จากมหาวิทยาลัยจอห์น ฮ็อปกินส์ เมื่อปี 2005
อิเล็กทราฮาร์ต

<templatestyles src="Hlist/styles.css"></templatestyles>
อิเล็กทราฮาร์ต เป็นสตูดิโออัลบั้มชุดที่สองของนักร้องชาวเวลส์ แมรินา ดีอาแมนดิส วางจำหน่ายภายใต้ชื่อการแสดง “แมรินาแอนด์เดอะไดมอนส์” เผยแพร่เมื่อวันที่ 27 เมษายน พ.ศ. 2555 โดย 679 อาร์ทิสต์ และ แอตแลนติกเรเคิดส์ โดยโปรดิวเซอร์หลัก ได้แก่ เลียม ฮาวล์, เกร็ก เคอร์สติน, ดร.ลู้ก, ดิปโล และ สตาร์เกต ในอัลบั้มนี้ได้เปลี่ยนจากแนวดนตรี นิวเวฟ ที่เห็นในสตูดิโออัลบั้มเปิดตัวของเธอ "เดอะแฟมิลีจูเวิลส์" (2010) เป็นเพลงแนว อิเล็กโทรป๊อป และ แดนซ์ป็อป ในอัลบั้มนี้ดีอาแมนดิสได้สร้างตัวละครที่มีชื่อว่า "อิเล็กทรา ฮาร์ต" เพื่อแสดงถึงต้นแบบของผู้หญิงในวัฒนธรรมอเมริกัน 
"อิเล็กทราฮาร์ต" มีซิงเกิลทั้งหมด 3 เพลง ซึ่งทั้งหมดประกอบด้วยมิวสิกวิดีโอ " พริมาดอนน่า " ได้รับการปล่อยตัวเป็นซิงเกิลแรกจากอัลบั้มเมื่อวันที่ 20 มีนาคม พ.ศ. 2555 และขึ้นสูงสุดที่อันดับ 11 ใน ชาร์ตซิงเกิลแห่งสหราชอาณาจักร ซิงเกิลต่อมา " เพาเวอร์แอนด์คอนโทรล " และ " ฮาวทูบีอะฮาร์ตเบรกเกอร์ " ได้รับการเผยแพร่ในวันที่ 20 กรกฎาคม และ 7 ธันวาคมตามลำดับ ขึ้นสู่อันดับที่ 193 และ 88 ในสหราชอาณาจักร ซิงเกิลโปรโมต " เรดิโอแอคทีฟ " ติดท็อป 40 ในหลายประเทศ ไดมันดิสเดินสายโปรโมตอัลบั้มนี้ด้วย เดอะโลนลี่ฮาร์ตคลับทัวร์ ซึ่งไปเยือนยุโรปและอเมริกาเหนือตั้งแต่เดือนพฤษภาคม 2555 ถึงเดือนพฤษภาคม 2556
การรับรอง.
การรับรองการจำหน่ายของ "อิเล็กทราฮาร์ต"
กริฟฟิน บาร์โรวส์

กริฟฟิน บาร์โรวส์ (เกิด 1 เมษายน ค.ศ.1988) เป็นนายแบบ และนักแสดงภาพยนตร์ลามกเกย์ชาวอเมริกัน โดยเขาเคยแสดงทั้งสตูดิโอภาพยนตร์ลามก และแพลตฟอร์มเว็บไซต์แบบเสียเงินในโอนลีแฟนส์ และจัสฟอร์แฟนส์ ซึ่งทำให้เขาได้รับรางวัลแกรบบีในค.ศ. 2019
ประวัติและการทำงาน.
บาร์โรวส์ได้เกิดและเติบโตในรัฐเซาท์แคโรไลนา ก่อนที่จะย้ายมาอยู่ที่ชิคาโก เขาได้จบการศึกษาระดับอุดมศึกษาในสาขาวรรณกรรม และเริ่มประกอบอาชีพเป็นเชฟทำขนม แต่ในที่สุดบาร์โรวส์ได้เข้าสู่วงการภาพยนตร์ลามกเกย์จากการที่เขาต้องการรายได้พิเศษมากขึ้น ตั้งแต่ปีค.ศ. 2014 โดยในเริ่มแรกเขาได้แสดงในสตูดิโอภาพยนตร์ในนามแฝงว่า บาร์โรวส์  โดยเขาได้เริ่มเป็นนักแสดงภาพยนตร์ลามกเกย์ในค่ายเชาส์เมน ก่อนจะไปแสดงให้กับเมนดอตดอม และเน็กซ์ดอร์สตูดิโอตามลำดับ ในปีค.ศ. 2017 วิดีโอของเขาในเว็บไซต์จัสฟอร์แฟนส์ได้ถูกเผยแพร่ไปอย่างกว้างขวาง และได้รับการรับชมมากกว่าหนึ่งล้านครั้งในทวิตเตอร์ จากกระแสดังกล่าวทำให้บาร์โรวส์ได้กลายเป็นหนึ่งในสามของนักแสดงได้รับความนิยมมากที่สุดในเว็บไซต์ดังกล่าว ซึ่งในบรรดาวิดีโอของเขาทั้งหมดเขาเป็นที่รู้จักจากการเฟอเลชิโอ และการแฮนด์จ็อบ ทั้งแพลตฟอร์มทวิตเตอร์ และเว็บไซต์แบบชำระเงิน ซึ่งเขามักจะทำร่วมกับเกเบรียล ครอสส์ ซึ่งเป็นนักแสดงภาพยนตร์ลามกเกย์ด้วยเช่นกัน ในปีค.ศ. 2019 ได้เขาได้ติดอันดับนักแสดงภาพยนตร์ลามกเกย์ที่มียอดผู้ติดตามมากที่สุดในเว็บไซต์จัสฟอร์แฟนส์ และทำให้เขาได้รับรางวัลแกรบบี 2019 สาขาจัสฟอร์แฟนเฟเวอร์ริต ในปีค.ศ. 2021 เขาได้รับเลือกให้ปรากฏตัวในสารคดี"onlyfans: Selling Sexy" ของเอบีซีนิวส์ 
รางวัลและได้รับการเสนอชื่อ.
ไซเบอร์ซอกเก็ต อะวอร์ดส์ 2020
รางวัลวัลเกย์วีเอ็น 2019
รางวัลแกรบบี 2019
ราเวนส์ อีเดน อะวอร์ดส์ 2020
สเตรตอัปเกย์พอร์นอะวอร์ดส์ 2018
คารม พลพรกลาง

คารม พลพรกลาง (เกิด 7 กันยายน พ.ศ. 2506) ชื่อเล่น อ๊อด เป็นนักการเมืองชาวไทย เป็นอดีตรองโฆษกประจำสำนักนายกรัฐมนตรี ในรัฐบาลแพทองธาร ชินวัตร และรัฐบาลเศรษฐา ทวีสิน อดีตสมาชิกสภาผู้แทนราษฎร แบบบัญชีรายชื่อ สังกัดพรรคก้าวไกล และอดีตที่ปรึกษากฎหมาย นิตยสารเรดพาวเวอร์
ประวัติ.
คารม ชื่อเล่น อ๊อด เกิดเมื่อวันที่ 7 กันยายน พ.ศ. 2506 สำเร็จการศึกษานิติศาสตรบัณฑิต จากคณะนิติศาสตร์ มหาวิทยาลัยรามคำแหง นิติศาสตรมหาบัณฑิต (สาขากฎหมายมหาชน) จากมหาวิทยาลัยธุรกิจบัณฑิตย์
งานการเมือง.
คารม ลงสมัครเลือกตั้งสมาชิกสภาผู้แทนราษฎรจังหวัดนนทบุรี ครั้งแรกในปี พ.ศ. 2539 สังกัดพรรคพลังธรรม แต่ไม่ได้รับเลือกตั้ง ได้คะแนนประมาณ 5 พันเศษ
จากนั้นเข้าร่วมงานกับพรรคไทยรักไทย เป็นสมาชิกพรรคมาตั้งแต่ปี พ.ศ. 2542 เคยเป็นทนายความให้กับกลุ่มแนวร่วมประชาธิปไตยต่อต้านเผด็จการแห่งชาติ (นปช.) และเป็นที่ปรึกษากฎหมายของนิตยสารเรดพาวเวอร์ ต่อมาได้เข้าร่วมงานการเมืองกับพรรคอนาคตใหม่ และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จนได้รับเลือกตั้งเป็นสมาชิกสภาผู้แทนราษฎรสมัยแรก ต่อมาเมื่อพรรคอนาคตใหม่ถูกยุบพรรค เขาได้ย้ายไปร่วมงานกับพรรคก้าวไกลพร้อมกับสมาชิกส่วนใหญ่
ต่อมาในการอภิปรายทั่วไปเพื่อลงมติไม่ไว้วางใจรัฐมนตรีไทย กุมภาพันธ์ พ.ศ. 2564 ปรากฎชื่อนายคารม ลงมติไว้วางใจรัฐมนตรีจากพรรคภูมิใจไทย คือ อนุทิน ชาญวีรกูล และศักดิ์สยาม ชิดชอบ เขาให้เหตุผลว่า ทั้งสองคนชี้แจงข้อกล่าวหาของฝ่ายค้านได้อย่างละเอียด จากนั้น ก็ประกาศแยกทางกับพรรคก้าวไกล เพื่อย้ายไปสังกัดพรรคภูมิใจไทย แต่ถูกพรรคก้าวไกลปฏิเสธขับออกจากพรรค จนกลายเป็น “งูเห่าถูกดอง”
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 คารมลงสมัครรับเลือกตั้งสมาชิกสภาผู้แทนราษฎรจังหวัดร้อยเอ็ด สังกัดพรรคภูมิใจไทย แต่ไม่ได้รับเลือกตั้ง อย่างไรก็ตาม ในเดือนกันยายนของปีเดียวกัน เขาก็ได้รับแต่งตั้งเป็นรองโฆษกประจำสำนักนายกรัฐมนตรี ในสัดส่วนของพรรคภูมิใจไทย
จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดลำพูน พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดลำพูนทั้งจังหวัด
สาธารณรัฐประชาชนคองโก

สาธารณรัฐประชาชนคองโกก่อตั้งขึ้นในเดือนธันวาคม 1969 ในฐานะรัฐมาร์กซิสต์-เลนินนิสต์แห่งแรกในแอฟริกาสามเดือนหลังจากรัฐบาลอัลฟองส์ มัสซัมบา-เดบัตถูกโค่นล้มในการรัฐประหารเมื่อเดือนกันยายน 1968 โดยมีพรรคแรงงานคองโกที่ปกครองอยู่ ("PCT") แต่งตั้ง มารียัน งัวบี เป็นประธานาธิบดีผู้ก่อตั้งคองโกในฐานะรัฐบาลคอมมิวนิสต์พรรคเดียวที่สอดคล้องกับสหภาพโซเวียต งัวบีถูกลอบสังหารในปี 1977 และสืบทอดโดย โยอาคิม ยมบี-โอบองโก จนกระทั่งเขาถูกล้มล้างในปี 1979 เดอนี-ซาซู อึงแกโซ สืบทอดต่อจากโอบองโกโดยยืนยันการปกครองของในคองโกด้วยรัฐธรรมนูญใหม่ ก่อตั้งความสัมพันธ์ที่ใกล้ชิดกับฝรั่งเศส และอนุญาตให้มีการลงทุนจากต่างประเทศมากขึ้น ในประเทศ สาธารณรัฐประชาชนคองโกเปลี่ยนผ่านไปสู่ระบอบประชาธิปไตยแบบหลายพรรคทุนนิยมภายหลังการล่มสลายของสหภาพโซเวียตในปี 1991 โดยฟื้นฟูชื่อและธงเดิมของประเทศ และสิ้นสุดลงในเดือนมีนาคม 1992 อังเดร มีลองโกได้รับแต่งตั้งให้เป็นนายกรัฐมนตรีในช่วงเปลี่ยนผ่านขณะที่ซาสซูยังดำรงตำแหน่งเป็นประธานาธิบดี
ประวัติศาสตร์.
ภูมิหลัง.
อัลฟองส์ มัสซัมบา-เดบัต ซึ่งกลายเป็นประธานาธิบดีของสาธารณรัฐคองโกในปี 2506 เป็นประมุขแห่งรัฐแอฟริกันคนแรกที่ประกาศตัวเองอย่างเปิดเผยว่าเป็นมากซิสต์ เขาก่อตั้งระบบพรรคการเมืองเดียวในปี 1964 โดยใช้กลุ่มการเมืองของเขาเอง นั่นคือ ขบวนการการปฏิวัติแห่งชาติ " (Mouvement National de la Révolution) " เดบัตได้รับเลือกเป็นเลขาธิการขบวนการปฏิวัติแห่งชาติ ในขณะที่ แอมบรัวส์ นูมาซาลาย กลายเป็นเลขาธิการคนแรก พรรคเดี่ยวของคองโกได้รับการสนับสนุนจากกองทหารอาสาสมัครติดอาวุธยอดนิยม นั่นคือ Defense Civile ซึ่งนำโดย อังเกร ดีวารา อย่างไรก็ตาม ภายในปี 1968 การประท้วงที่ทวีความรุนแรงขึ้นทำให้เดบัตต้องจำคุกมารียัน งัวบี หนึ่งในผู้นำ
การประกาศ.
เมื่อเห็นว่าฝ่ายค้านฝ่ายซ้ายติดอาวุธไม่ยอมแพ้ มัสซัมบา-เดบัตจึงยอมจำนนและประกาศนิรโทษกรรม โดยปล่อยตัวมารียัน งัวบี ท่ามกลางนักโทษการเมืองคนอื่นๆ ในกลางปี 1968 หลังจากการนิรโทษกรรม มัสซัมบา-เดบัตได้ลงจากอำนาจในเดือนกันยายน ทำให้เกิดความไม่มั่นคงในช่วงหนึ่ง ในที่สุดในวันที่ 31 ธันวาคม 1968 งัวบีก็ได้ขึ้นเป็นประมุขแห่งรัฐ ผู้นำคนใหม่ประกาศอย่างเป็นทางการว่าเป็นรัฐที่มุ่งเน้นสังคมนิยมในรูปแบบของ "สาธารณรัฐประชาชน" เมื่อวันที่ 31 ธันวาคม 1969 ฝ่ายบริหารมีศูนย์กลางในบราซาวีล และตำแหน่งหลักของรัฐบาลถูกยึดครองโดยพรรคแรงงานคองโก หลังจากยกเลิกรัฐสภาของสาธารณรัฐก่อนหน้านี้ พรรคแรงงานได้จัดการประชุมสมัชชารัฐธรรมนูญในเมืองหลวงตั้งแต่วันที่ 29 ถึง 31 ธันวาคม 1969 และกลายเป็นพรรคเดียวของรัฐใหม่ งัวบีได้แนะนำนโยบายคอมมิวนิสต์หลายประการ เช่น การทำให้ปัจจัยการผลิตเป็นของกลาง ในปีต่อๆ มา งัวบีถูกลอบสังหารในปี 1977 และสืบทอดต่อโดยพันเอก โยอาคิม-ยมบี โอบองโก ซึ่งปกครองจนถึงเดือนกุมภาพันธ์ 1979 เมื่อ เดอนี-ซาซู อึงแกโซ ขึ้นสู่อำนาจ
เช่นเดียวกับรัฐคอมมิวนิสต์ในแอฟริกาอื่นๆ ในยุคสงครามเย็น สาธารณรัฐประชาชนคองโกมีความสัมพันธ์ใกล้ชิดกับสหภาพโซเวียตคองโกนี้ยังคงแข็งแกร่งหลังจากการลอบสังหารงัวบีในปี 1977 อย่างไรก็ตาม รัฐบาลสังคมนิยมยังคงรักษาความสัมพันธ์ใกล้ชิดกับฝรั่งเศสมาโดยตลอด
การเปลี่ยนผ่าน.
ในกลางปี 1991 การประชุมแห่งชาติอธิปไตยได้ลบคำว่า "populaire" ("ประชาชน") ออกจากชื่ออย่างเป็นทางการของประเทศ ขณะเดียวกันก็ประกาศแทนที่ธงและเพลงชาติที่ใช้ภายใต้รัฐบาลสังคมนิยม การประชุมแห่งชาติอธิปไตยยุติรัฐบาลสังคมนิยมโดยแต่งตั้งนายกรัฐมนตรีในช่วงเปลี่ยนผ่าน อังเดร มีลองโก ซึ่งได้รับกาแต่งตั้งด้วยอำนาจบริหาร ประธานาธิบดี เดอนี-ซาซู อึงแกโซ ได้รับอนุญาตให้อยู่ในตำแหน่งในฐานะประธานาธิบดีในพิธีการในช่วงเปลี่ยนผ่าน
อักษรไทยย่อ

อักษรไทยย่อ เป็นอักษรไทยสมัยอยุธยาชนิดหนึ่ง ที่ประดิษฐ์ให้เป็นลวดลายงดงามเพื่ออวดฝีมือ จุดประสงค์การบันทึกอักษรไทยย่อเพื่อบันทึกเอกสาร หนังสือสำคัญ พระราชสาส์น วรรณคดี เป็นต้น โดยรูปแบบอักษรเขียนอย่างบรรจง ประดิษฐ์หักเหลี่ยม ย่อมุมเส้นอักษรตวัดปลาย และเขียนเส้นเอียงไปทางขวา
หลักฐานที่ปรากฏว่ามีการใช้อักษรไทยย่อในลักษณะเป็นแบบแผนครั้งแรกในช่วงพุทธศตวรรษที่ 23 ตรงกับรัชสมัยสมเด็จพระนารายณ์ หลักฐานเก่าแก่ที่สุดคือ จารึกวัดจุฬามณี พ.ศ. 2225 อักษรไทยย่อได้รับความนิยมแพร่หลายในสมัยอยุธยาตอนปลาย ดังปรากฏใน "นันโทปนันทสูตรคำหลวง" จนเมื่อเสียกรุงครั้งที่ 2 ก็ไม่พบการใช้อักษรไทยย่อที่มีขนาดยาว แต่พบว่ามีการใช้เขียนเป็นข้อความสั้น ๆ เช่น การเขียนชื่อเฉพาะและการเขียนชื่อเรื่อง เช่น ชื่อกฎหมายตราสามดวงที่ปกสมุดไทยและด้านข้างสมุดไทยและชื่อปืนใหญ่ ยุคนี้สันฐานเอียง 60–50 องศา เส้นอักษรไม่เป็นเหลี่ยมสวยงาม
เนาวพยัตติ

เนาวพยัตติ เป็นวรรณกรรมทางพระพุทธศาสนาแต่งเป็นร้อยแก้ว กล่าวถึงความรู้แจ้ง 9 ประการ สำหรับองค์พระมหากษัตริย์ หากผู้ใดมีสติปัญญาเฉลียวฉลาดในเนาวพยัตตินี้ก็จะสามารถอยู่รอดปลอดภัยจากข้าศึกศัตรูได้
ไม่ปรากฏนามผู้แต่ง เป็นหนังสือสำคัญตั้งแต่สมัยอยุธยา เมื่อพระบาทสมเด็จพระพุทธยอดฟ้าจุฬาโลกมหาราชเสด็จเถลิงถวัลยราชสมบัติเมื่อ พ.ศ. 2325 แล้วโปรดเกล้าฯ ให้รวบรวมและชำระตำราต่าง ๆ ซึ่งเคยมีมาตั้งแต่สมัยอยุธยา และคัมภีร์ "เนาวพยัตติ" ก็เป็นส่วนหนึ่งในการชำระคัดลอกในครั้งนี้ด้วย 
ต้นฉบับเป็นสมุดไทยฉบับหลวงคัดลอกในสมัยพระบาทสมเด็จพระพุทธยอดฟ้าจุฬาโลกมหาราช มีบานแพนกระบุว่า นายบุญคงอาลักษณ์เป็นผู้คัดลอก ขุนสารประเสริฐและนายชำนาญอักษรเป็นผู้สอบทาน เมื่อวันจันทร์ เดือนเจ็ด ขึ้นเก้าค่ำ จุลศักราช 1144 หรือตรงกับ พ.ศ. 2325 ซึ่งเป็นปีแรกในรัชกาลพระบาทสมเด็จพระพุทธยอดฟ้าจุฬาโลกมหาราช ปัจจุบันต้นฉบับสมุดไทยเก็บรักษาไว้ที่ส่วนภาษาโบราณ หอสมุดแห่งชาติ ได้แก่ เอกสารเลขที่ 184 หมวดตำราหมู่ยุทธศาสตร์ (พิไชยสงคราม) โดยเนื้อความที่คัดลอกฉบับนี้ต่างจากที่ปรากฏในเรื่องปูมราชธรรม คือประกอบด้วยบทนมัสการ พระพุทธคุณ มีข้อความภาษาบาลี เขียนด้วยตัวอักษรขอม แล้วแปลความเป็นภาษาไทย
พ.ศ. 2545 กรมศิลปากรตีพิมพ์เผยแพร่ "ตำราพิไชยสงครามฉบับรัชกาลที่ 1" มีจำนวน 6 เล่ม โดยเล่มที่ 6 กล่าวถึงเนาวพยัตติ ซึ่งไม่มีในตำราพิชัยสงครามฉบับหมอบรัดเลย์
เจลีกวินนิงอีเลฟเวน 2010 คลับแชมเปียนชิป

เจลีกวินนิงอีเลฟเวน 2010 คลับแชมเปียนชิป  เป็นเกมเสริมของซีรีส์วินนิงอีเลฟเวนเจลีก เกมนี้เป็นเกมต่อจาก"เจลีกวินนิงอีเลฟเวน 2009 คลับแชมเปียนชิป" และวางจำหน่ายเฉพาะในประเทศญี่ปุ่นเมื่อวันที่ 5 สิงหาคม ค.ศ. 2010 เกมนี้มีเอนจินที่ได้รับการอัปเดตจากเกม"โปรอีโวลูชันซ็อกเกอร์ 2010" เกมดังกล่าวมีเฉพาะทีมสโมสร (ไม่มีทีมชาติ) และทีมจากทั้งสองระดับของเจลีกรวมทั้งหมด 36 ทีม รวมถึงยังมีทีมต่างประเทศ 118 ทีมจากพรีเมียร์ลีก, ลีกเอิง, เซเรียอา, เอเรอดีวีซี, ปริเมราดิบิซิออน ตลอดจนทีมที่ได้รับการเลือกสรรจากลีกอื่น ๆ ซึ่งเกมนี้จะกลายเป็นเกมสุดท้ายของซีรีส์"เจลีกวินนิงอีเลฟเวน"
กีฬายิมนาสติกกายกรรมในเวิลด์เกมส์ 2017

การแข่งขันกีฬายิมนาสติกกายกรรม ในกีฬาเวิลด์เกมส์ 2017 จัดขึ้นที่เซนเทนเนียลฮอลล์ ใน Lower Silesian Voivodeship เมืองวรอตซวาฟ ประเทศโปแลนด์ ระหว่างวันที่ 24 ถึง 26 กรกฎาคม ค.ศ. 2017 มีนักกีฬาเข้าร่วมการแข่งขันทั้งหมด 78 คน จาก 13 ประเทศ
ประเทศที่เข้าร่วมแข่งขัน.
<templatestyles src="Div col/styles.css"/>
ฮาวาเอียนแอร์ไลน์

ฮาวาเอียนแอร์ไลน์ (#เปลี่ยนทาง ,) เป็นสายการบินสัญชาติอเมริกัน โดยมีฐานการบินอยู่ที่ท่าอากาศยานนานาชาติแดเนียล เค. อิโนเอในโฮโนลูลู ฮาวาเอียนเป็นสายการบินที่มีขนาดใหญ่ที่สุดในรัฐฮาวาย และอันดับที่สิบในสหรัฐ ฮาวาเอียนให้บริการเที่ยวบินสู่จุดหมายปลายทางกว่า 30 แห่งในอเมริกาเหนือ โอเชียเนีย และเอเชีย
ฮาวาเอียนแอร์ไลน์เป็นหนึ่งในสายการบินที่ปลอดภัยที่สุดในโลก โดยตั้งแต่ ปีที่ดำเนินงานมา ฮาวาเอียนไม่เคยเกิดอุบัติเหตุหรืออุบัติการณ์ที่มีผู้เสียชีวิตหรือความเสียหายหนักต่ออากาศยานเพียงครั้งเดียว
กิจการองค์กร.
โครงสร้างและกรรมสิทธิ์บริษัท.
บริษัทแม่ของฮาวาเอียนแอร์ไลน์ คือ ฮาวาเอียนโฮลดิ้ง (NASDAQ: HA) ก่อนหน้านี้ได้มีการจดทะเบียนในตลาดหลักทรัพย์อเมริกัน บริษัทได้ย้ายไปที่แนสแด็ก เมื่อวันที่ 2 มิถุนายน ค.ศ. 2008 ฮาวาเอียนโฮลดิ้งเป็นบริษัทโฮลดิ้งซึ่งมีสินทรัพย์หลักเป็นกรรมสิทธิ์แต่เพียงผู้เดียวของหุ้นสามัญที่ออกและจำหน่ายแล้วทั้งหมดของฮาวาเอียนแอร์ไลน์
ผลประกอบการ.
ผลประกอบการของฮาวาเอียนแอร์ไลน์ระหว่างปี 2014 - 2022 มีดังนี้:
จุดหมายปลายทาง.
ฮาวาเอียนแอร์ไลน์ให้บริการไปยังจุดหมายปลายทางในหลายประเทศและดินแดนในเอเชียแปซิฟิก สายการบินมีเที่ยวบินตรงระหว่างประเทศแบบรายวันและรายสัปดาห์จากโฮโนลูลูไปยังตาฮีตี ออสเตรเลีย เกาหลีใต้ ญี่ปุ่น และนิวซีแลนด์
ข้อตกลงการบินร่วม.
ณ เดือนมกราคม ค.ศ. 2024 ฮาวาเอียนแอร์ไลน์มีเครื่องบินประจำการในฝูงบินดังนี้:
<templatestyles src="Div col/styles.css"/>
ข้อตกลงระหว่างสายการบิน.
ฮาวาเอียนมีข้อตกลงกับสายการบินดังต่อไปนี้:
ฝูงบิน.
ฝูงบินปัจจุบัน.
ณ เดือนพฤษภาคม ค.ศ. 2025 ฮาวาเอียนแอร์ไลน์เครื่องบินระจำการในฝูงบิน ดังนี้:
ฮาวาเอียนแอร์ไลน์มีอายุฝูงบินเฉลี่ย 13 ปี
เพชรพนมรุ้ง เกียรติหมู่ 9

เพชรพนมรุ้ง เกียรติหมู่ 9 มีชื่อจริงว่า พันแสง เอี่ยมสิริ (ชื่อเล่น เด้ง) เกิดเมื่อวันที่ 26 พฤษภาคม พ.ศ. 2538 เป็นนักมวยไทยและคิกบอกซิงชาวไทย ครองตำแหน่งแชมป์โลกรุ่นเฟเทอร์เวท (65 กิโลกรัม) ขององค์กรคิกบอกชื่อ กลอรี และแชมป์โลกรุ่นไลต์เวต (65 กิโลกรัม) ขององค์กรไรซ์
ประวัติ.
เพชรพนมรุ้งเกิดและเติบโตในครอบครัวชาวเกษตรกรรม ในตำบลตะโกตาพิ อำเภอประโคนชัย จังหวัดบุรีรัมย์ มีพี่น้องทั้งหมด 6 คน โดยเป็นบุตรคนที่ 5 พี่ชายคนโตเป็นนักมวยไทยคือ พนมรุ้งเล็ก เกียรติหมู่ 9 (อายุห่าง 10 ปี)
เพชรพนมรุ้งเริ่มไปฝึกมวยไทยตั้งแต่อายุ 8 ขวบ ที่ค่ายเกียรติหมู่ 9 ซึ่งอยู่ห่างจากบ้านเพียงแค่ 300 เมตร โดยเริ่มต้นตระเวนออกชกมวยตามงานวัดคู่กันกับซุปเปอร์เล็ก เกียรติหมู่ 9 ซึ่งเป็นลูกพี่ลูกน้องกัน จนเมื่ออายุ 14 ปี เข้ามาชกมวยไทยอาชีพในสนามมวยลุมพินี
จนวันหนึ่งสุดใจ ปุ่มประโคน หัวหน้าค่ายศิษย์สองพี่น้อง ต้องการหานักมวยไทยถนัดซ้าย ไปชกต่างประเทศขององค์กรกลอรีคิกบอกซิง (Glory Kickboxing) เปิดตัวอย่างเป็นทางการครั้งแรก ในศึกกลอรี ครั้งที่ 39 ที่จัดขึ้นในเมืองนิส ประเทศฝรั่งเศส เมื่อปลายปี 2559 เอาชนะคู่แข่งชาวมอลโดวาไปได้ และชนะต่อเนื่องในไฟต์ที่สองและสาม 5 เดือนต่อมาหลังนั้นเพชรพนมรุ้ง ตัดสินใจอำลาการชกมวยไทย 
20 กรกฎาคม 2561 เพชรพนมรุ้งขึ้นชิงแชมป์เฉพาะกาล พบกับเควิน แวนนอสแตนด์ (Kevin VanNostrand) ชาวอเมริกัน และสามารถเอาชนะคะแนนไปได้ ในไฟต์ต่อมาเพชรพนมรุ้ง ขึ้นเป็นแชมป์ โดยได้ชกกับโรบิน ฟาน รูสมาเลน นักชกชาวดัตช์ ภายในสนามกรุงอัมสเตอร์ดัม ประเทศเนเธอร์แลนด์
ในช่วงการแพร่ระบาดของโควิด 19 ไม่มีรายการชกมาตั้งแต่ต้นปี 2563 จึงกลับบ้านมาทำงานโรงงาน จนได้รับการติดต่อจากทางองค์กรไรซ์ (RISE) ได้ชกรายการไรซ์ กับ เค็นโตะ ฮารางูจิ ทั้ง 2 ไฟต์ กระทั่งได้แชมป์โลกคิกบอกซิงรุ่นไลต์เวต (ไม่เกิน 65 กิโลกรัม)
ในการชกกับเค็นโตะครั้งหลัง
เจมส์ เบอร์เรสฟอร์ด

เจมส์ เบอร์เรสฟอร์ด (เกิด 17 เมษายน 2545) เป็นนักฟุตบอลอาชีพชาวไทย ปัจจุบันเล่นในตำแหน่งแบ็คขวาให้กับอุทัยธานีในไทยลีกและทีมชาติไทย
ระดับสโมสร.
ระดับเยาวชน.
เบอร์เรสฟอร์ดเข้ามาเล่นในอะคาเดมีของไบรตันแอนด์โฮฟอัลเบียน แต่ไม่ประสบความสำเร็จก่อนจะย้ายไปร่วมทีมวอร์ทิงในบ้านเกิดของเขา
แลนซิง.
ในปี 2562 เบอร์เรสฟอร์ดเริ่มอาชีพนักฟุตบอลของเขากับแลนซิงในอิสช์เมียนลีก ระหว่างที่เขาอยู่กับแลนซิง เขาทดสอบฝีเท้าเป็นเวลา 6 สัปดาห์กับเรดิงในอีเอฟแอลแชมเปียนชิป
ลูอิส.
ในปี 2563 เบอร์เรสฟอร์ดย้ายไปลูอิสซึ่งเป็นอีกสโมสรในอิสช์เมียนลีก
อีสต์บอร์นโบโรห์.
ในปี 2564 เบเรสฟอร์ดย้ายไปอีสต์บอร์นโบโรห์ซึ่งเล่นในเนชั่นนัลลีกเซาท์ ซึ่งเป็นดิวิชันที่ 6 ของฟุตบอลอังกฤษ
วอร์ทิง.
เบอร์เรสฟอร์ดกลับมายัง วอร์ทิง สโมสรในวัยเด็กของเขา ในเดือนธันวาคม 2564 เขาช่วยให้สโมสรของเขาคว้าแชมป์อิสช์เมียนลีก ฤดูกาล 2021–22
อุทัยธานี.
ในเดือนมิถุนายน 2566 เขาย้ายไปเล่นให้กับอุทัยธานีที่เพิ่งเลื่อนชั้นสู่ไทยลีก เมื่อวันที่ 12 สิงหาคม 2566 เขาประเดิมสนามในลีกอาชีพ โดยเปิดบ้านแพ้ทรูแบงค็อก ยูไนเต็ด 1–4
ระดับทีมชาติ.
ในเดือนสิงหาคม 2566 เบอร์เรสฟอร์ดถูกเรียกติดทีมชาติไทยรุ่นอายุไม่เกิน 23 ปี ก่อนการแข่งขันฟุตบอลอาเซียนชิงแชมป์เยาวชนอายุไม่เกิน 23 ปี 2023 และฟุตบอลเอเชียเยาวชนอายุไม่เกิน 23 ปี 2024 รอบคัดเลือก ในเดือนตุลาคม 2566 เขาถูกเรียกติดทีมชาติไทยชุดใหญ่เป็นครั้งแรกและประเดิมสนามให้กับทีมชาติไทยชุดใหญ่ในฐานะตัวสำรองในเกมนัดกระชับมิตรที่เสมอกับทีมชาติเอสโตเนีย 1–1 เมื่อวันที่ 17 ตุลาคม 2566
เพื่อนต้องห้าม

เพื่อนต้องห้าม  เป็นละครชุดที่ออกอากาศในปี พ.ศ. 2566 นำแสดงโดย คณพันธ์ ปุ้ยตระกูล ธนวัฒน์ รัตนกิจไพศาล จิรัชพงศ์ ศรีแสง กษิดิ์เดช ปลูกผล ตรัย นิ่มทวัฒน์ ภาคิน คุณาอนุวิทย์ และภาสิดี เพชรสุธี
ละครชุดนี้กำกับโดย ภิญญา จู่คำศรี และ ทิชากร ภูเขาทอง ผลิตโดย จีเอ็มเอ็มทีวี ละครชุดนี้เป็นหนึ่งใน 19 ละครที่จีเอ็มเอ็มทีวีเปิดตัวในงาน "GMMTV 2023 : DIVERSELY YOURS" ในวันที่ 23 พฤศจิกายน 2565 ละครชุดนี้เริ่มออกอากาศเมื่อวันที่ 12 สิงหาคม 2566 และออกอากาศตอนสุดท้ายในวันที่ 28 ตุลาคม 2566 โดยมีการออกอากาศบนแพลตฟอร์มออนไลน์ได้ทางวันดี
เรื่องย่อ.
เมื่อแอลกอฮอล์ นิโคติน ฟีโรโมน แสงสี และเสียงเพลง เป็นตัวนำพาให้พวกเขา แซน (เฟิร์ส คณพันธ์), เรย์ (ข้าวตัง ธนวัฒน์), ท็อป (ฟอส จิรัชพงศ์), มิว (บุ๊ค กษิดิ์เดช), บอสตัน (นีโอ ตรัย), นิค (มาร์ค ภาคิน) ได้เจอกับความสัมพันธ์ที่มีทั้งความรัก ความร้อนแรง และความลับ ที่กำลังจะกลายเป็นจุดแตกหักของคำว่าเพื่อน และสุดท้ายมาลุ้นว่าความสัมพันธ์ เพื่อน ที่ข้ามเส้นจนกลายเป็น เพื่อนต้องห้าม จะลงเอยอย่างไร
ลักชะตาท้าลิขิต

ลักชะตาท้าลิขิต  เป็นซีรีส์โทรทัศน์เกาหลีใต้ปี 2021 กำกับโดยคว็อน ซ็อก-จัง และนำแสดงโดยช็อง อิล-อู, คว็อน ยู-รี, ชิน ฮย็อน-ซู และคิม แท-อู เรื่องราวเกิดขึ้นในสมัยราชวงศ์โชซ็อนในรัชสมัยของควังแฮกุน บรรยายถึงชะตากรรมของชายชื่อ พาอู ซึ่งเป็น โพซัม (ชายผู้ลักพาตัวหญิงม่ายไปแต่งงานกับสามีใหม่) เมื่อเขาลักพาตัวหญิงม่ายซึ่งเป็นพระธิดาของกษัตริย์โดยไม่ได้ตั้งใจ ละครพิเศษฉลองครบรอบ 10 ปีของช่องเอ็มบีเอ็น ออกอากาศตอนแรกในวันที่ 1 พฤษภาคม 2021 และออกอากาศทุกวันเสาร์และวันอาทิตย์ เวลา 21:40 น. (เวลามาตรฐานเกาหลี) จนถึงวันที่ 4 กรกฎาคม 2021 นอกจากนี้ยังมีสตรีมบน Wavve
ลักชะตาท้าลิขิตมีผู้ชมเฉลี่ยทั่วประเทศ 9.8 % ในตอนจบ จึงกลายเป็นละครที่มีเรตติ้งสูงสุดในประวัติศาสตร์ของสถานี ซึ่งก่อนหน้านี้สืบซ่อนแค้น เคยทำสถิติเอาไว้
เรื่องย่อ.
โพซัม เป็นประเพณีในสมัยโชซ็อน ซึ่งชายโสดจะคลุมผ้าและอุ้มหญิงม่ายในตอนกลางคืนและให้เธอเป็นภรรยาของเขา
ประเพณีนี้เปลี่ยนชะตากรรมของ พาอู (ช็อง อิล-อู) เมื่อเขาลักพาตัว อี ซู-คย็อง (คว็อน ยู-รี) พระธิดาผู้เป็นม่ายขององค์กษัตริย์โดยไม่ได้ตั้งใจ
งานสร้าง.
คัดเลือกนักแสดง.
เมื่อวันที่ 29 มิถุนายน 2020 ช็อง อิล-อู ได้รับการยืนยันให้รับบทนำ ต่อมาในวันที่ 26 สิงหาคม 2020 คว็อน ยู-รีเข้าร่วมทีมนักแสดงในฐานะนักแสดงนำหญิง ในวันที่ 11 พฤศจิกายน ต้นสังกัดของชิน ฮย็อน-ซู รายงานว่าเขากำลังพิจารณาข้อเสนอให้แสดงในละครอิงประวัติศาสตร์เรื่องใหม่ ในเดือนมีนาคม 2021 รายชื่อนักแสดงได้รับการยืนยัน
การถ่ายทำ.
เมื่อวันที่ 23 พฤศจิกายน 2020 มีรายงานว่าการถ่ายทำซีรีส์ต้องหยุดลงเนื่องจากการแพร่ระบาดของโควิด-19 ทีมงานฝ่ายผลิตละครกล่าวว่า "การถ่ายทำหยุดลงเนื่องจากมีผู้ป่วยที่ได้รับการยืนยัน นักแสดงและทีมงานทุกคนต่างกักตัวเอง"
แมทธิว แคมป์

แมทธิว แคมป์ (15 มีนาคม ค.ศ. 1984) เป็นนายแบบ, ศิลปิน, บุคคลทางอินเตอร์เน็ต และนักแสดงภาพยนตร์ลามกเกย์ชาวอเมริกัน แคมป์มีชื่อเสียงจากภาพยนตร์เรื่อง"เก็ตติงโก: เดอะโกด็อกโปรเจกต์" ในปีค.ศ. 2013 และได้เป็นพิธีร่วมในรายการโทรทัศน์"สแลกวอร์"
ประวัติ.
แคมป์ได้เริ่มเข้าสู่วงการจากการเป็นนักเต้นโกโกในนครนิวยอร์กเมื่ออายุ 21 ปี โดยเขาได้แสดงเป็นตัวเองในสารคดีเรื่อง"แคมป์เชาส์" ซึ่งสร้างโดยโครี ครูกค์เบิร์ก เมื่อราวปีค.ศ. 2018 จากสถานการณ์ของคลับในนครนิวยอร์กเริ่มมีอัตราการเติบโตที่ช้าลงทำให้เขาได้ย้ายมาอยู่ที่เมืองฮัดสัน, รัฐนิวยอร์ก และได้เริ่มเป็นนักแสดงภาพยนตร์ลามกเกย์ผ่านทางเว็บไซต์โอนลีแฟนส์ ซึ่งเขาก็มียอดผู้ติดตามในอินสตาแกรมมากกว่าหนึ่งล้านคน
สำหรับวงการแฟชั่นแคมป์ได้เป็นนายแบบชุดชั้นใน และได้เริ่มทำธุรกิจเกี่ยวกับผลิตภัณฑ์ดังกล่าวทั้ง"แมทธิว แคมป์ดีไซส์"  และ"แดดดีกูตูร์"  ซึ่งเขาได้ทำร่วมกับรีเบกกา มอร์ นอกจากนี้เขายังได้ขึ้นในหน้าปกนิตยสารแอตติจูด ซึ่งเป็นนิตยสารเกย์สหราชอาณาจักรในปีค.ศ. 2019
ทั้งนี้เขายังเป็นนักเคลื่อนไหวเกี่ยวกับกลุ่มบุคคลที่มีความหลากหลายทางเพศ และเพศสัมพันธ์ในเชิงบวก แต่แคมป์ก็ยังเป็นเหยื่อจากเหตุความเกลียดชังในช่วงต้นปีค.ศ. 2021 โดยบ้านของเขาที่อยู่ในเมืองโพห์คิปซีได้ตกเป็นเป้าหมายของการวางเพลิงเมื่อวันที่ 14 มกราคม ซึ่งผู้กระทำผิดได้ถูกจับได้จากหลักฐานกล้องวงจรปิดขณะที่กำลังดำเนินการวางเพลิงบริเวณระเบียงของบ้าน
การเดินทางพันลี้เริ่มต้นด้วยก้าวแรก

"การเดินทางพันลี้เริ่มต้นด้วยก้าวแรก" เป็นคำกล่าวที่มีที่มาจากสุภาษิตจีน คำกล่าวนี้มาจากบทที่ 64 ของ"เต้าเต๋อจิง"ที่เชื่อกันว่าเขียนโดยเล่าจื๊อ แม้ว่ายังมีการอ้างอย่างผิดพลาดว่าเขียนโดยขงจื๊อซึ่งอยู่ร่วมสมัยเดียวกัน คำกล่าวนี้สอนว่าแม้แต่การเดินทางหรือการผจญภัยที่ยาวที่สุดและยากที่สุดก็ต้องมีจุดเริ่มต้น ทุกสิ่งเริ่มต้นด้วยก้าวแรก
วลีนี้สามารถแปลได้ว่า "การเดินทางพันลี้เริ่มต้นจากใต้เท้า" และ "การเดินทางพันลี้เริ่มต้น ณ หนึ่งจุดยืน"
โรงพยาบาลอัลอะฮ์ลีอัลอะเราะบี

โรงพยาบาลอัลอะฮ์ลีอัลอะเราะบี  เป็นโรงพยาบาลในนครกาซา ตั้งอยู่ในย่านอัซซัยตูน  ทางตอนใต้ของเมือง (ใกล้จัตุรัสปาเลสไตน์) ดำเนินการโดยสังฆมณฑลแองกลิคันเยรูซาเลม ถือเป็นหนึ่งในโรงพยาบาลที่เก่าแก่ที่สุดในเมือง ก่อตั้งใน พ.ศ. 2425
ประวัติ.
โรงพยาบาลเปิดดำเนินการมาตั้งแต่ พ.ศ. 2425 ก่อตั้งโดยสมาคมเผยแพร่ข่าวประเสริฐ (Church Mission Society) ของคริสตจักรแห่งอังกฤษ ต่อมาระหว่าง พ.ศ. 2497 ถึง พ.ศ. 2525 โรงพยาบาลบริหารโดยคณะพันธกิจด้านการแพทย์ของคริสตจักรเซาเทิร์นแบปทิสต์ ซึ่งในขณะนั้นโรงพยาบาลมีชื่อว่า โรงพยาบาลอัลมะอ์มะดานี  ตั้งแต่ พ.ศ. 2523 โรงพยาบาลแห่งนี้ดำเนินการโดยสังฆมณฑลแองกลิคันเยรูซาเลม และได้รับการสนับสนุนจากองค์กรการกุศลระดับนานาชาติ เช่น Embrace the Middle East
สงครามอิสราเอล–ฮะมาส พ.ศ. 2566.
เมื่อวันที่ 14 ตุลาคม พ.ศ. 2566 ศูนย์วินิจฉัยโรคมะเร็งของโรงพยาบาลถูกจรวดโจมตี ทำให้เจ้าหน้าที่โรงพยาบาลได้รับบาดเจ็บ 4 ราย และสร้างความเสียหายอย่างรุนแรงกับชั้นบนของอาคาร 2 จุด โดยแผนกตรวจวินิจฉัยเต้านมและคลื่นเสียงความถี่สูงได้รับผลกระทบมากที่สุด
การระเบิด.
ในตอนเย็นของวันที่ 17 ตุลาคม พ.ศ. 2566 เกิดระเบิดขึ้นในลานโล่งระหว่างอาคารซึ่งมีผู้พลัดถิ่นหลายพันคนจากสงครามพักอยู่ ตามข้อมูลเบื้องต้นของกระทรวงสาธารณสุขปาเลสไตน์ การระเบิดครั้งนี้ส่งผลให้ชาวปาเลสไตน์เสียชีวิต 200–500 ราย และบาดเจ็บอีกกว่า 600 ราย
วัดก้อ

วัดก้อ เป็นวัดราษฎร์สังกัดคณะสงฆ์มหานิกาย ตั้งอยู่ในตำบลแม่จริม อำเภอแม่จริม จังหวัดน่าน ที่ดินที่ตั้งวัด มีเนื้อที่ 2 ไร่ 2 ตารางวา
วัดก้อตั้งวัดเมื่อ พ.ศ. 2226 ตามตำนานบอกว่าชาวบ้านก้อเป็นคนที่หนีสงครามข้าศึกมาจากแคว้นสิบสองปันนา สิบสองจุไทยและมาจากเชียงใหม่ ซึ่งบางส่วนมาตั้งรกรากบริเวณนี้เพราะเห็นว่าพื้นที่อุดมสมบูรณ์ ไปด้วยพืชพันธุ์หลาย ๆ อย่าง และพอจะเป็นที่ปลอดภัยจาก ข้าศึกสงคราม บริเวณนั้นมีลำห้วยเล็ก ๆ และมีต้นไม้ชนิดหนึ่ง ชื่อต้นก้อขึ้นอยู่พื้นที่แห่งนี้มากมาย จึงตั้งชื่อหมู่บ้านว่าบ้านก้อ ต่อมาชาวบ้านได้สร้างกระท่อมโบสถ์ กระท่อมกุฏิ พอที่จะเป็นที่พักอาศัยของพระสงฆ์ จน พ.ศ. 2431 มีนายก๋า ก้อชนะ ได้ถูกคัดขึ้นมาเป็นผู้นำหมู่บ้าน เรียกว่านายบ้านหรือแสนบ้าน ได้ร่วมกับพระอธิการพุทธะ สร้างวิหารหลังเล็ก ๆ และได้รับพระราชทานวิสุงคามสีมา เมื่อวันที่ 3 กุมภาพันธ์ พ.ศ. 2540
อาคารเสนาสนะที่สำคัญ ได้แก่ อุโบสถ กว้าง 9 เมตร ยาว 19 เมตร เป็นอาคารคอนกรีตเสริมเหล็ก สร้างเมื่อ พ.ศ. 2526 กุฏิสงฆ์ จำนวน 2 หลัง เป็นอาคารคอนกรีตเสริมเหล็ก 1 หลัง อาคารครึ่งตึกครึ่งไม้ 1 หลัง ศาลาการเปรียญ กว้าง 9 เมตร ยาว 21 เมตร เป็นอาคารคอนกรีตเสริมเหล็ก สร้างเมื่อ พ.ศ. 2560 หอระฆัง 1 หลัง หอกลอง 1 หลัง โรงครัว 1 หลัง เรือนเก็บพัสดุ 1 หลัง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตัก กว้าง 116 นิ้ว สูง 171 นิ้ว สร้างเมื่อ พ.ศ. 2482 และพระประธานประจำศาลาการเปรียญ ปางมารวิชัย ขนาดหน้าตัก กว้าง 20 นิ้ว สูง 45 นิ้ว สร้างเมื่อ พ.ศ. 2560